**Захоп закладнікаў у Луцку** — тэрарыстычны акт у Луцку, які адбыўся 21 ліпеня 2020 года. На Тэатральнай плошчы асоба, устаноўленая як Максім Крываш, захапіла аўтобус БАЗ-А079 з 13 пасажырамі і забарыкадавалася ў ім. Падзеі скончыліся вызваленнем закладнікаў і арыштам Крываша.

Асоба тэрарыста
---------------

Тэрарыстам з’яўляўся 44-гадовы Максім Сцяпанавіч Крываш (укр.: Максим Степанович Кривош). Нарадзіўся 6 лістапада 1975 года ў горадзе Гай Арэнбургскай вобласці. Бацька, Сцяпан Максімавіч Крываш, дацэнт палітэха, аўтар патэнта на выраб калектара электрычнай машыны. Маці загінула ў 2013 годзе ў аўтакатастрофе. Акрамя таго, у Максіма ёсць брат Багдан. У 2005 годзе ў мужчыны нарадзіўся сын.

Максім Крываш быў неаднаразова судзімы. Знаходзіўся на псіхіятрычным лячэнні. Аднак кіраўнік МУС Арсен Авакаў абверг інфармацыю пра тое, што Крываш лячыўся ў псіхіятрычным шпіталі.

У 2014 годзе апублікаваў у выдавецтве «ВолиньПолиграф» кнігу «Філасофія Злачынца» (руск.: Философия Преступника), дзе апісаў сваё знаходжанне ў зняволенні. Наклад кнігі склаў 400 асобнікаў.

Як валанцёр займаўся дапамогай жывёлам у Дубне.

Ход падзей
----------

Перад захопам аўтобуса Максім Крываш апублікаваў паведамленне ў Твітэры, дзе заявіў, што дзяржава — гэта першы тэрарыст і запатрабаваў ад першых асоб дзяржавы запісаць відэа-заяву аб тым, што менавіта яны — тэрарысты ў законе. Акрамя таго, ён запатрабаваў ад Прэзідэнта Украіны Уладзіміра Зяленскі заклікаць паглядзець фільм «Зямляне» 2005 года, які апавядае аб праблеме эксплуатацыі жывёл людзьмі.

Крываш захапіў аўтобус, які рухаўся з Красныліўкі ў Бэрэстэчка праз Луцк. Заходзячы ў аўтобус, ён меў пры сабе заплечнік і дарожную сумку. Захоплены аўтобус спыніўся на Тэатральнай плошчы ля помніка Лесі Украінкі. Паводле слоў намесніка міністра ўнутраных спраў Антона Герашчанкі, тэрарыст захапіў закладнікаў, патэлефанаваў у паліцыю ў 09:25 раніцы 21 ліпеня 2020 года, прадставіўся Максімам Плахім. З-за захопу аўтобуса цэнтр горада быў перакрыты праваахоўнымі органамі. Паліцыя пачала аперацыю «Закладнік», а Служба бяспекі Украіны ўвяла план «Бумеранг». Следчыя Валынскай паліцыі папярэдне кваліфікавалі захоп аўтобуса па артыкуле 147 КК Украіны (захоп закладнікаў). Па даных паліцыі ў аўтобусе знаходзілася каля 20 чалавек.

Для каардынацыі дзеянняў МУС у Луцк выехаў міністр МУС Арсен Авакаў.

Галоўны рэдактар ​​выдання «Цэнзар» Юрый Бутусаў паведаміў, што тэрарыст патэлефанаваў яму і запатрабаваў, каб да аўтобуса прыбылі журналісты.

Паводле папярэдняй інфармацыі, Крываш зрабіў некалькі стрэлаў па паліцыянтах і кінуў у іх гранату, якая, аднак, не выбухнула. Некалькі пазней у раёне знаходжання захопленага аўтобуса прагрымелі тры выбухі. Неўзабаве абстрэлу падвергся офіс паліцыі, у МУС не выключылі, што агонь мог весці супольнік тэрарыста.

Да 19:00 тэрарыст дазволіў перадаць закладнікам ваду. Ваду да аўтобуса аднёс першы намеснік кіраўніка Нацпаліцыі Яўген Коваль.

Да 21:00 прэзідэнт Украіны Уладзімір Зяленскі перагаварыў з тэрарыстам па тэлефоне, пасля чаго той вызваліў траіх закладнікаў. Зяленскі таксама выканаў патрабаванне тэрарыста, запісаўшы ролік з тэкстам: «Фільм «Зямляне» 2005 года, глядзець усім». Пазней гэта відэа было выдаленае.

А 21:46 усе закладнікі былі вызваленыя ў ходзе штурму, а сам Крываш, які захапіў аўтобус, затрыманы. Кіраўнік МУС Украіны Арсен Авакоў паведаміў, што ў Харкаве быў затрыманы супольнік тэрарыста.

Расследаванне
-------------

Пасля арышту тэрарыста былі прад’яўленыя абвінчаванні па чатырох артыкулах крымінальнага кодэксу: захоп закладнікаў, незаконы зварот са зброяй, замах на жыццё работніка праваахоўных органаў, тэрарыстычны акт.

Гл. таксама
-----------

* Экатэрарызм

Зноскі
------

1. ↑  У Луцьку терорист захопив автобус із заручниками: всі подробиці (укр.). *www.unian.net* (21 ліпеня 2020). Праверана 21 ліпеня 2020.
2. ↑  Тюрма і духовна семінарія: що відомо про луцького терориста (оновлено)
3. ↑  Бандитизм, взрывчатка, философия. Что известно про луцкого террориста Кривоша, захватившего маршрутку с людьми Архівавана 21 ліпеня 2020.
4. ↑  Кілька термінів у в’язниці та лікування у психлікарні: відоме ім’я чоловіка, який захопив заручників у Луцьку. Оновлено
5. ↑  Полиция: луцкий террорист был на учёте у психиатра
6. ↑  Аваков опроверг информацию о том, что луцкий террорист лечился в психбольнице
7. ↑  В типографии рассказали, почему опубликовали книгу мужчины, который захватил автобус в Луцке
8. ↑  «Философия преступника»: о чём книга Максима Плохого, захватившего заложников в Луцке
9. ↑  Луцкий террорист записал видео перед захватом
10. ↑  В заложниках в Луцке около 20 человек — полиция
11. ↑  Аваков вылетел в Луцк. В МВД назвали имя террориста
12. ↑  В МВД рассказали о захватчике автобуса в Луцке
13. ↑  Центр Луцька перекритий і для людей, і для машин (фото)
14. ↑  Зараз головне — зберегти життя людей, — Денис Шмигаль про ситуацію в Луцьку
15. ↑  В заложниках в Луцке около 20 человек — полиция
16. ↑  Аваков вылетел в Луцк. В МВД назвали имя террориста
17. ↑  «Луцкий террорист» позвонил Бутусову — требует прибытия СМИ **(нявызн.)**(недаступная спасылка). Архівавана з першакрыніцы 21 ліпеня 2020. Праверана 21 ліпеня 2020.
18. ↑  Захватчик заложников в Луцке открыл огонь по полиции и выбросил из автобуса гранату (руск.). *www.kommersant.ru* (21 ліпеня 2020). Праверана 21 ліпеня 2020.
19. ↑  На месте захвата заложников в украинском Луцке прозвучали взрывы **(нявызн.)**. *govoritmoskva.ru*. Праверана 21 ліпеня 2020.
20. ↑  В Луцке стреляли в помещение, в котором Аваков проводит совещание (руск.). *nv.ua*. Праверана 21 ліпеня 2020.
21. ↑  В центре Луцка вооруженный мужчина захватил автобус с заложниками. Текстовый онлайн
22. ↑  Зеленский поговорил с «Плохим», который держит заложников
23. ↑  Президент выполнил требование террориста
24. ↑  Зеленский записал странное видео по требованию мужчины, захватившего заложников в Луцке **(нявызн.)**. *varlamov.ru*. Праверана 21 ліпеня 2020.
25. ↑  Террорист, захвативший автобус в Луцке, задержан **(нявызн.)**. *ТАСС*. Праверана 21 ліпеня 2020.
26. ↑  Захватчик автобуса в Луцке задержан
27. ↑  У луцького терориста були спільники в інших містах України
28. ↑  Луцького терориста звинувачують за чотирма статтями

Спасылкі
--------

* Луцкі тэрарыст патрабуе дапытаць Зяленскага